﻿feminism, social customs, discrimination, gender roles Numeroase cutume sociale sunt menite să menţină formal segregaţionismul dintre „caracterul sexelor” Aceste cutume însă variază extrem de la o cultură la alta, de la o epocă la alta Iar ceea ce pare demn de asociat masculinităţii la un moment dat, o sută de ani mai târziu devine „nedemn” sau ceea ce pare tipic feminin devine o raritate ceva mai târziu pentru a redeveni fapt de normalitate un veac mai apoi Imaginea1 Permission de Travestissement Sursa: http://www amisderosabonheur asso fr/rubriques/qqqphotos html 25 Revista de Administraţie Publică şi Politici Sociale Anul I, Nr 2 / Martie 2010 Acum o sută cincizeci de ani pictoriţa Rose Bonheur (http://www amisderosabonheur asso fr/rubriques/qq qphotos html; ianuarie 2010), a fost nevoită să pretindă de la poliţie un certificat de „travestit” prin care i se acorda dreptul de purta pantaloni în public În zilele noastre această situaţie stârneşte râsul Pe de altă parte, un bărbat în fustă încă e privit ca o anomalie, ca un deviant sexual şi aşa mai departe De ce? Pentru că mişcarea feministă le-a ajutat pe femei să se emancipeze din dictatura genurilor, în vreme ce bărbaţii nu au avut o mişcare de emancipare similară Ei se conformează în continuare standardelor Un alt exemplu este legat de vestimentaţia tipic masculină a nobilimii epocii baroce, când bărbaţii purtau peruci şi se fardau intens În acele vremuri masculinitatea nu le era câtuşi de puţin afectată de uzul de cosmeticale, în schimb în zilele noastre un bărbat fardat este u n subiect de scandal Stereotipurile de gen variază caracterial de la o epocă la alta, iar corelaţia dintre apartenenţa la un sex şi modelul de comportament asociat feminităţii şi masculinităţii este menţinută doar pentru a perpetua prejudecata că sexul ar determina anumite caracteristici psihologice implacabile, anumite tendinţe, înclinaţii, predispoziţii, vocaţii specifice, prejudecată menită să întreţină segregaţionismul dintre sexe în favoarea oligarhiei masculine Un exemplu relevant în acest sens este faptul că acum câteva veacuri se considera că femeile au o gândire marcată de imanenţă (probabil şi datorită lipsei lor de educaţie), iar bărbaţii se dovedeau a fi mai capabili de o gândire transcendentală Spiritualitatea era aşadar apanajul virilităţii În zilele noastre, însă, bărbaţii sunt mai degrabă înclinaţi spre o gândire de tip pragmatic-materialist, mai interesaţi de ştiinţele pozitive şi de domeniile tehnice - centrate pe chestiuni imanente - în vreme ce femeile dezvoltă un interes mai sporit pentru domeniile umaniste, pentru ştiinţele oculte şi pentru spiritualitatea de tip mistic sau artistic, altfel spus au o mai mare deschidere către acele forme de gândire care erau valorizate în alte epoci Pe măsură ce preocupările transcendentale sunt dezavuate şi trecute în „revizie” în contextul orientării dominante din cultura contemporană, acestea le sunt atribuite femeilor, în vreme ce bărbaţilor le sunt destinate prin educaţie şi prejudecată de gen preocupări de top, vocaţii de prin rang, unanim acceptate ca fiind „vitale” societăţii E un fapt de notorietate în plan social că, în 26 Revista de Administraţie Publică şi Politici Sociale Anul I, Nr 2 / Martie 2010 măsura în care un domeniu este cucerit de femei, cum e cazul învăţământului sau al ştiinţelor umaniste, respectivul domeniu este considerat mai puţin important şi, în consecinţă, mai slab salarizat Domeniile tehnice şi economice, care sunt dominate de bărbaţi, sunt şi cel mai bine retribuite Într-o epocă în care valorile spirituale erau cele care primau în faţa pragmatismului, preocupările metafizice sau artele erau considerate apanajul masculinităţii, într-o epocă în care pragmatismul a devenit cuvântul de ordine, cum e a noastră, masculinităţii i-a fost atribuită gândirea utilitaristă, iar preocupările „abstracte” şi „neprofitabile economic” au fost trecute în contrul femeilor şi privite în termeni peiorativi Odată cu răsturnarea balanţei transcendenţă-imanenţă în plan axiologic, pragmatismul (atribuit anterior logosului feminin) a fost transferat masculinităţii, iar preocupările spirituale (atribuite anterior logosului masculin) a fost alocate feminităţii Aşadar, în funcţie de valorile unei epoci se consideră a fi specific masculinităţii ceea ce este validat axiologic ca relevant şi superior, iar feminităţii ceea ce este definit ca inferior Motivul pentru care statisticile confirmă concepţiile unei societăţi cu privire la rolurile de gen constă în faptul că educaţia sexistă modelează şi influenţează formarea caracterului diferenţial la bărbaţi şi la femei În contemporaneitate, bunăoară, băieţii sunt sugestionaţi socialmente să îşi dezvolte interesul pentru tehnică şi domenii pragmatice, fetele sunt încurajate să se dedice domeniilor umaniste sau umanitare şi astfel dicteul cultural se metamorfozează în realitate empirică Pe de altă parte manipularea psihologică prin educaţie de gen nu este absolută, altminteri nu ar mai fi fost posibilă existenţa unor „mutanţi” precum George Sand, Rimbaud, Duchamp, Hesse, Virginia Woolf care îşi fac apariţia la rampă în chip de „bărbate”, „fătălăi” şi androgini, refuzând să îşi asume mistificarea pe care o presupune asumarea unui rol de gen Rosa Meyerder (Meyerder 1923), scriitoare austriacă feministă, a conceput în replică la eseul de proporţii al lui Otto Weininger Sex şi Caracter - o lucrare de un misoginism purulent - o replică prin care delegitima ideea că ar exista un caracter înnăscut al sexelor şi, chiar dacă nu o definea ca atare, aducea la rampă problema fantasmei colective a hetero-realităţii, în care segregaţionismul dintre sexe se manifestă în virutea unor criterii dubitabile şi se întemeia pe o axiomă aservită perpetuării oligarihiei masculine În contraponderea hetero-realităţii, Rosa Meyerder (Meyerder 1923) schiţa modelul utopic al unei civilizaţii androgine, în care şi-ar da mâna resursele spirituale şi creative ale ambelor sexe şi în care identitatea şi calitatea umană a persoanelor ar prevala în faţa caracteristicilor sexuale În viziunea ei androginitatea este sinonimă conceptului de umanitate, genul fiind doar o caracteristică neesenţială în câmpul manifestărilor spirituale, idee la care, personal, subscriu 27 Revista de Administraţie Publică şi Politici Sociale Anul I, Nr 2 / Martie 2010 L1 a sfârşitul secolului XIX, Elizabeth C Wolstenholme Elmy , un spirit vizionar şi uimitor de contemporan care devansează, prin acurateţea lucidităţii sale, timpul în care a trăit, demasca artefactul rolurilor de gen într-o manieră similară celei din lucrările semnate de Judith Butler un veac mai târziu Gânditoare post-structuralistă, Butler, contestă autenticitatea a ceea ce considerăm a fi „natură sexuală” sau „sex natural” datorită infuziilor culturale care au alterat raportările şi manifestările noastre psihice Nu există un psihism primar la care să putem apela pentru a-l indepărta pe cel secundar, nu ne putem debarasa de încărcătura conştiinţei sau de amprenta pe care mentalul conştient şi-o lasă asupra tuturor funcţiilor noastre psihice Cum nu putem deconecta de la ansamblul aparatului psihologic forme izolate de manifestare, de factură inconştientă, nu putem vorbi despre un psihism primar, necizelat cultural Iar sexualitatea fizică nu există, tot ceea ce trăim este determinat psihologic În Gender Trouble Butler afirmă: Cred că orice postură sexuală este fundamental comică Nu există gen originar sau primar care să poată fi imitat, pentru că genul este, în sine, un soi de imitaţie pentru care nu există original Nu există identitate de gen în spatele expresiilor genului…Identitatea este constituită şi performantă prin acele expresii care se vor a fi consecinţele sale…(Butler 1999) Protagoniştii lui Hegel nu îşi pot depăşi limitele şi, chiar dacă intră în scenă înarmaţi cu un nou set de insight-uri ontologice, îşi ratează rolurile Scenografia este orchestrată de către o matrice a puterii care rămâne dezarticulată dacă noi continuăm să presupunem că materialitatea lucrurilor şi constructivismul sunt noţiuni opuse Pentru a depăşi această deconcertantă controversă privind determinismul dintre sex şi gen, unele gânditoare feministe au adoptat teoria lui Foucault asupra corpului şi sexualităţii În primul volum din Istoria Sexualităţii, acesta dezvoltă o teză anti-esenţialistă cu privire la natura sexualităţii omeneşti, contestând nu doar caracterul înnăscut al trăsăturilor de gen ci şi ideea că modul în care percepem şi ne asumăm condiţia sexuală ar fi ingenuu, neintermediat de factorul cultural În viziunea lui Foucault categoria sex nu este decât un construct de idei menit să controleze corpul real, să aibă un ascendent asupra sa şi argumentează că aşa zisul sex „natural” este o deghizare, un artefact cultural: Noţiunea de sex este fundamental reversibilă şi face posibilă răsturnarea reprezentărilor asupra relaţiilor de putere din câmpul sexual (Foucault 1978) Filosoful obiectează că sexualitatea este greşit percepută ca o forţă arbitrară şi incontrolabilă a naturii căreia puterea i se opune, pe care o constrânge sau o reprimă Mai degrabă ea trebuie înţeleasă ca un fenomen determinat prin prisma raporturilor de putere Este un construct mental cu o ereditate istorică încărcată Contrar paradigmei freudiene în care sexualitatea este concepută ca un dat natural 1 Wolstenholme Elmy (1833-1918), sufragistă si radicală politică, o figură controversată a mişcării femeilor datorită vieţii sale nonconformiste La sfârşitul secolului XIX s -a lansat în dezbateri aprinse cu privire la sexualitatea feminină şi căsătorie, insistând asupra emoţiei psihologice dintre cele doua sexe 28 Revista de Administraţie Publică şi Politici Sociale Anul I, Nr 2 / Martie 2010 implacabil, în viziunea lui Foucault, noi nu avem acces la forme genuine de instinctualitate ci la compuşi intermediari, la prelucări ale instinctului prin site conceptuale, noi nu ne manifestăm instinctele per se, ci le modelăm prin reprezentare Concepţia creează percepţia şi nu invers CONCLUZII Anumite cutume şi convenienţe sociale perpetuează în continuare, în societatea contemporană românescă, dicriminări de gen Mentalităţile comune sunt greu de dislocat pentru că se întemeiază pe tradiţii seculare misogine fie ele legitimate prin simţul comun sau pe cale academică, prin repere laice sau religioase Educaţia sexistă se reiterează cu fiecare nouă generaţie în primul rând datorită unei inerţii culturale care face ca exponenţii unei societăţi să îşi revizuiască lent şi cu dificultate anumite concepţii despre predestinarea celor două sexe şi despre vocaţiile, manifestările şi trăsăturile specific masculine, respectiv feminine Artefacul rolurilor de gen se reproduce prin mentalităţi reziduale şi prin focare de prejudecată care nu pot fi neutralizate decât prin educaţie civică şi prin politici publice menite să asigure egalitatea de şanse între bărbaţi şi femei BIBLIOGRAFIE 1 BONHEUR, ROSA, http://www amisderosabonheur asso fr/rubriques/qqqphotos html; ianuarie 2010 2 BUTLER, JUDITH, Gender Trouble: Feminism and the Subversion of Identity Thinking Gender, Routledge, London, New York, 1990/1999 3 FOUCAULT, MICHEL, The History of Sexuality, Penguin Books, 1978 4 MEYERDER ROSA, Geschlecht und Kultur (Sex and Culture), E Diederichs, 1923 29